# Informácia o výsledku vyhodnotenia ponúk

vyhotovená podľa § 55 ods. 2 a 3 zákona č. 343/2015 Z. z. o verejnom obstarávaní
a o zmene a doplnení niektorých zákonov v znení neskorších predpisov (ďalej len „ZVO“)

**Verejný obstarávateľ:** Technické siete Bratislava, a.s.

**Predmet zákazky:** Výzva č. 01 - Podporné činnosti pri údržbe verejného osvetlenia
r. 2023

**Lehota na predkladanie ponúk:** 26.4.2023 do 13:00 hod.

**Kritériá na vyhodnotenie:** Najlepší pomer ceny a kvality:

 K1: Celková cena v eur s DPH

 K2: Skúsenosti samostatného elektrotechnika

**Úspešný uchádzač:** Yunex, s. r. o., Lamačská cesta 3/A, 841 04 Bratislava

**Odôvodnenie:**

Identifikovaný úspešný uchádzač ponúkol v rámci kritéria č. 1 celkovú cenu vo výške 611 896,86 Eur s DPH za celý predmet zákazky uvedený v súťažných podkladoch k Výzve č. 01 „Podporné činnosti pri údržbe verejného osvetlenia r. 2023“. Zároveň úspešný uchádzač získal 10 bodov za 5 predložených skúseností samostatného elektrotechnika, Martina Pastirčáka, v kritériu č. 2. Ponuka úspešného uchádzača splnila požiadavky verejného obstarávateľa na predmet zákazky, bola predložená v súlade so súťažnými podkladmi a neobsahovala žiadne nedostatky. Na základe kritérií na vyhodnotenie ponúk sa ponuka úspešného uchádzača umiestnila na prvom mieste, preto ju verejný obstarávateľ prijíma. Pre úplnosť verejný obstarávateľ uvádza, že podmienky účasti záujemcov, ktorí predložili žiadosť o zaradenie do DNS vyhodnocoval pred jeho zriadením, resp. v lehote podľa § 60 ods. 13 ZVO.

**Ponuky nevylúčených uchádzačov a ich výsledné poradie:**

|  |  |  |  |  |
| --- | --- | --- | --- | --- |
| **č.** | **Uchádzač** | **Celková cena v eur s DPH** | **Počet skúseností samostatného elektrotechnika** | **Počet bodov spolu** |
| 1. | **Yunex, s. r. o.,** Lamačská cesta 3/A, 841 04 Bratislava | 611 896,86 | 5 | 26,57 |
| 2. | **AA** | 718 127,74 | 5 | 13,82 |
| 3. | **BB** | 749 574,62 | 5 | 10,05 |

# Poučenie:

V súlade s § 170 ods. 3 písm. f) ZVO uchádzač môže proti vyhodnoteniu ponúk podať námietky. Podľa
§ 170 ods. 4 písm. f) ZVO majú byť námietky doručené Úradu pre verejné obstarávanie a verejnému obstarávateľovi do 10 dní odo dňa prevzatia oznámenia o výsledku vyhodnotenia ponúk, ak námietky smerujú proti vyhodnoteniu ponúk. Podľa § 56 ods. 2 písm. d) ZVO podanie námietok nemá odkladný účinok na uzavretie Zmluvy v rámci dynamického nákupného systému.

S pozdravom

Ing. Juraj Nyulassy

 Predseda predstavenstva